turjo4nis/wikipedia-bn-dump-20250701 huggingface dataset:
বনি সেনগুপ্ত

বনি সেনগুপ্ত (জন্ম: অনুপ্রিয় সেনগুপ্ত; ১০ আগস্ট ১৯৯০) একজন ভারতীয় বাঙালি চলচ্চিত্র অভিনেতা এবং রাজনীতিবিদ। তিনি রাজ চক্রবর্তী পরিচালিত বরবাদ (২১০৪) ও পারবো না আমি ছাড়তে তোকে (২০১৫) চলচ্চিত্রের মাধ্যমে বড় পর্দায় অভিষেক করেন।

ব্যক্তিজীবন 
বনি সেনগুপ্ত অনুপ সেনগুপ্ত ও পিয়া সেনগুপ্তের ছেলে  এবং অভিনেতা-পরিচালক সুখেন দাসের নাতি।

বনি অভিনেতা হিসেবে তার কর্মজীবন শুরুর আগে যোদ্ধা ছবিতে পরিচালক রাজ চক্রবর্তীর সহকারী হিসেবে কাজ করেছেন।

চলচ্চিত্রের তালিকা

তথ্যসূত্র

বহিঃসংযোগ 

 

১৯৯১-এ জন্ম
জীবিত ব্যক্তি
কলকাতার অভিনেতা
পশ্চিমবঙ্গের অভিনেতা
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
পশ্চিমবঙ্গের ভারতীয় জনতা পার্টির রাজনীতিবিদ
দ্য বডি (উপন্যাসিকা)

দ্য বডি বিখ্যাত মার্কিন ঔপন্যাসিক স্টিফেন কিং রচিত একটি উপন্যাসিকা। ১৯৮২ সালে ডিফ্রেন্ট সিজন্স সংকলনে এটি প্রথম প্রকাশিত হয়। ১৯৮৬ সালে উপন্যাসিকাটির চলচ্চিত্রায়িত রূপ স্ট্যান্ড বাই মি নামে মুক্তি পায়।

১৯৬০ সালের গ্রীষ্মে ক্যাসল রক নামের কাল্পনিক এক শহরের চার বন্ধুর দুঃসাহসিক এক অভিযান উপন্যাসিকাটির মূল উপজীব্য। পাশের চেম্বারলেইন শহর থেকে একবার রে ব্রাওয়ার নামের একটা ছেলে হারিয়ে যায়। সবার ধারণা, ছেলেটা সম্ভবত মারা গেছে। গর্ডি লেকান্স আর তার তিন বন্ধু, ক্রিস চেম্বার্স, টেডি ডুশাম্প আর ভার্ন টেসিও সিদ্ধান্ত নেয় তারা ছেলেটার লাশ খুঁজে বের করবে। বাবা-মাকে ক্যাম্পিঙের কথা বলে ওরা বেরিয়ে পড়ে ছেলেটাকে খুঁজতে। সেই যাত্রায় চার কিশোর, যারা প্রত্যেকে পারিবারিক নির্যাতনের শিকার, একটা সময়ে কঠিন এক সত্যের মুখোমুখি হয়: তাদের ভবিষ্যতকে গড়বার জন্যে এই ছোট্ট শহরটার আর কিছুই দেবার নেই।

স্টিফেন কিং

মার্কিন উপন্যাসিকা
চলচ্চিত্রে অভিযোজিত মার্কিন উপন্যাস
অগ্নিমিত্রা পাল

অগ্নিমিত্রা পাল একজন ভারতীয় ফ্যাশন ডিজাইনার ও রাজনীতিবিদ। তিনি ফ্যাশন ডিজাইনার হিসেবে কর্মজীবন শুরু করলেও পরে রাজনীতিতে আসেন ও আসানসোল দক্ষিণ আসন থেকে পশ্চিমবঙ্গ বিধানসভার সদস্য নির্বাচিত হন। এছাড়া তিনি বিজেপি মহিলা মোর্চার পশ্চিমবঙ্গ ইউনিটের সভাপতি হিসাবে দায়িত্ব পালন করেছেন।

প্রারম্ভিক জীবন 
অগ্নিমিত্রা ভারতের পশ্চিমবঙ্গ রাজ্যের আসানসোলে এক ডাক্তার ও শিক্ষাবিদের পরিবারে জন্মগ্রহণ করেন।  তিনি আসানসোলের লরেটো কনভেন্টে পড়াশোনা করেন ,পরে তিনি যাদবপুর বিশ্ববিদ্যালয় থেকে উদ্ভিদবিদ্যায় স্নাতকোত্তর এবং বিড়লা ইনস্টিটিউটের লিবারেল আর্টস ও ম্যানেজমেন্ট বিজ্ঞানের ফ্যাশন স্কুল থেকে ডিপ্লোমা করেন।

কর্মজীবন 

অগ্নিমিত্রা তার কর্মজীবন ২০০১-০২ সালে শুরু করেন।তিনি শ্রীদেবীর ব্যক্তিগত পোশাক ডিজাইন করেন। পরে তিনি কোই মেরে দিল সে পুছে চলচ্চিত্রের পরিধানসমূহ নকশা করার প্রথমবার সুযোগ পান,যেখানে তিনি চলচ্চিত্র অভিনেত্রী এশা দেওলের কিছু পোশাক নকশা করেন। তিনি ফেমিনা মিস ইন্ডিয়া প্রতিযোগিতার জন্য শোনাল রাওয়াতের বাহারি পোশাক নকশা করেন। তিনি বলিউড চলচ্চিত্র ভায়া দার্জিলিঙ্গে, কে কে মেনন,সোনালি কুলকার্নি , পারভিন দাবাস এবং বিনয় পাঠকের জন্য পোশাক নকশা করেন।তিনি মিঠুন চক্রবর্তী, ঋতুপর্ণা সেনগুপ্ত, জিৎ, কোয়েল মল্লিক, স্বস্তিকা মুখোপাধ্যায়, মৌ গঙ্গোপাধ্যায় প্রমুখ অভিনেতা/অভিনেত্রীদের জন্য ১০টির ও বেশি টলিউড চলচ্চিত্রে পোশাক নকশা করেন।
 
অগ্নিমিত্রা মে,২০১২ সালে তৎকালীন মার্কিন পররাষ্ট্রমন্ত্রী হিলারি ক্লিন্টনকে তার কলকাতা সফরকালীন একটি সবুজ এবং হালকা বাদামি কাঁথার স্টোল উপহার দেন। তিনি নিজে হাতে উপহার না দিতে পারলেও,পরবর্তীকালে প্রাক্তন ফার্স্ট লেডি, আমেরিকান সেন্টারের পরিচালক জেফ্রি কে রেনেউয়ের মাধ্যমে পাঠানো একটি চিঠিতে উপহার প্রাপ্তি স্বীকার করেন। চিঠিটি এইপ্রকার: "প্রিয় শ্রীমতী পল, সুন্দর শাল ও চাদরের জন্য আপনাকে ধন্যবাদ, যেগুলি আপনি, কলকাতায় আমার সফরের সময়,আমাকে দিয়েছেন। আমি আপনার ভাবুকতার প্রশংসা করি, এবং আপনার ফ্যাশন ডিজাইন কোম্পানির অব্যাহত সাফল্যের জন্য, আমার আন্তরিক শুভেচ্ছা জানাচ্ছি।" 

সম্প্রতি অগ্নিমিত্রা পাল দক্ষিণবঙ্গের সুন্দরবনের গ্রামের মহিলাদের ফ্যাশন প্রযুক্তির সঙ্গে যুক্ত করতে আগ্রহী হয়ে ,তাঁদের পাশে দাঁড়ালেন।
তার আই এন জি এ  নামে নিজস্ব একটি ফ্যাশন লেবেল আছে এবং ভারত জুড়ে প্রধান শহরগুলোতে রিটেল স্টোর আছে। সম্প্রতি তিনি ছায়াছবি নকশালের জন্য পোশাক বানান।

ব্যক্তিগত জীবন 
অগ্নিমিত্রা একজন বিশিষ্ট ব্যাবসায়ী পার্থ পালের সঙ্গে বিবাহ সুত্রে আবদ্ধ। অগ্নিমিত্রা প্রথম জীবনে একজন ডাক্তার হতে চেয়েছিলেন কিন্তু তা বাস্তবে হয়ে ওঠে নি।তাদের একটি ছেলে আছে, নাম বিঘ্নেশ।

রাজনৈতিক জীবন 
২০২১ সালের বিধানসভা নির্বাচনে বিজেপির প্রার্থী হয়ে তিনি ৪ হাজার ভোটের ব্যবধানে আসানসোল দক্ষিণ আসনে জিতেছেন।

তথ্যসূত্র

বহিঃসংযোগ 
 ওয়েবসাইট

জীবিত ব্যক্তি
আসানসোলের ব্যক্তি
২১শ শতাব্দীর ভারতীয় নারী ব্যবসায়ী
ভারতীয় নারী বেশভূষাশৈলী নকশাবিদ
পশ্চিমবঙ্গের ভারতীয় জনতা পার্টির রাজনীতিবিদ
বাঙালি রাজনীতিবিদ
১৯৭৩-এ জন্ম
যাদবপুর বিশ্ববিদ্যালয়ের প্রাক্তন শিক্ষার্থী
ভারতীয় পোশাক পরিকল্পনাকারী
২১শ শতাব্দীর ভারতীয় নারী শিল্পী
২১শ শতাব্দীর ভারতীয় ব্যবসায়ী
পশ্চিমবঙ্গ বিধানসভার সদস্য ২০২১-২০২৬
২১শ শতাব্দীর ভারতীয় নারী রাজনীতিবিদ
পশ্চিমবঙ্গ বিধানসভার নারী সদস্য
উপগুপ্ত

উপগুপ্ত () খ্রিস্টপূর্ব তৃতীয় শতাব্দীর একজন বৌদ্ধ ভিক্ষু ছিলেন। অশোকাবদান গ্রন্থানুসারে, তিনি মৌর্য্য সম্রাট অশোকের আধ্যাত্মিক শিক্ষক ছিলেন।

সাহিত্যে 
রবীন্দ্রনাথ ঠাকুর তার অভিসার নামক কবিতাটি উপগুপ্তের কাহিনীর ওপর নির্ভর করে তৈরী করেছেন। এই কবিতায় দেখা যায়, শ্রাবণ মাসের একদিন উপগুপ্ত মথুরা নগরীতে ঘুমোচ্ছিলেন, এমন সময় বাসবদত্তা নামক এক রাজনর্তকী তাকে লক্ষ্য করেন। উপগুপ্তের সুন্দর চেহারায় মুগ্ধ হয়ে বাসবদত্তা তাকে তার গৃহে আমন্ত্রণ জানান। কিন্তু ভিক্ষু উপগুপ্ত তার অনুরোধ প্রত্যাখান করেন। সাত মাস পরে, চৈত্র মাসে নগরবাসীরা বনে উৎসব পালনে গেলে উপগুপ্ত সেই জনশূন্য নগরীর শেষ প্রান্তে রোগগ্রস্ত ও কদাকার অবস্থায় বাসবদত্তাকে দেখতে পান। মথুরা নগরীর অধিবাসীরা বাসবদত্তাকে শহর থেকে তাড়িয়ে দিয়েছিলেন। ভিক্ষু উপগুপ্ত তাকে যত্ন করে সুস্থ করেন এবং একসঙ্গে বসবাস শুরু করেন। রবীন্দ্রনাথ ঠাকুর দশম-একাদশ শতাব্দীর কাশ্মীরি কবি ক্ষেমেন্দ্র রচিত বোধিসত্ত্বাবদানকল্পলতা নামক গ্রন্থ থেকে এই কাহিনি গ্রহণ করেছিলেন।

তথ্যসূত্র 

ভারতীয় বৌদ্ধ
প্রাচীন ভারতীয় ব্যক্তি
ফ্লাউড কমিশন

ফ্লাউড কমিশন ছিল ব্রিটিশ ভারতের বাংলা প্রদেশের সরকার কর্তৃক ১৯৩৮ খ্রিষ্টাব্দে গঠিত একটি কমিশন। ভূমি রাজস্ব সংক্রান্ত কারণে এই কমিশন গঠিত হয়।

পটভূমি
১৯৩৭ সালে অনুষ্ঠিত নির্বাচনে কৃষক প্রজা পার্টির ইশতেহারে প্রজা স্বত্ব আইন, মহাজনী আইন, কৃষি ঋণ বিষয়ে উল্লেখ ছিল । নির্বাচনের পর এ কে ফজলুল হকের নেতৃত্বে সরকার গঠিত হয়। এই সরকারের আমলে ফ্লাউড কমিশন গঠিত হয়। স্যার ফ্রান্সিস ফ্লাউড ছিলেন এর প্রধান। জমিদারি প্রথা বাতিলসহ ভূমি রাজস্ব সংক্রান্ত বিষয়গুলো এই কমিশনের আওতাধীন ছিল।

ফলাফল
১৯৪০ সালের ২ মার্চ কমিশন তার নিজস্ব সুপারিশ পেশ করে। সুপারিশে চিরস্থায়ী বন্দোবস্ত বাতিলের কথা অন্তর্ভুক্ত ছিল। তবে কমিশনের সুপারিশ দ্রুত বাস্তবায়ন করা যায়নি। ব্রিটিশদের ভারত ত্যাগের পর ১৯৫০ সালে পূর্ববঙ্গ জমিদারি অধিগ্রহণ ও প্রজাস্বত্ব আইন, ১৯৫০ মোতাবেক চিরস্থায়ী বন্দোবস্ত বিলুপ্ত করা হয় এবং ১৯৫১ সালে তা আনুষ্ঠানিকভাবে কার্যকর হয়।

তথ্যসূত্র

বাংলার ইতিহাস
বাংলাদেশের ইতিহাস
অসন্ধিমিত্রা

অসন্ধিমিত্রা (,পালি :অসন্ধিমিত্তা) মৌর্য সম্রাট অশোকের প্রধান মহিষী ছিলেন। মহাবংশ(পালি:মহাবংস) নামক সিংহলী বৌদ্ধ গ্রন্থে তাঁকে প্রশংসা করা হয়েছে।

জীবনী

পরিচয় 
অসন্ধিমিত্রা অসন্ধিবৎ নামক উত্তরাপথের এক ক্ষুদ্র রাজ্যের রাজকন্যা ছিলেন।এটি উত্তর ভারতে হরিয়ানায় অবস্থিত ছিল বলে ধারণা করা হয়।  পরবর্তীকালে তাঁর সঙ্গে মৌর্য রাজকুমার অশোকের বিবাহ সম্পন্ন হয়। অসন্ধিমিত্রার পূর্বপরিচয় বিস্তারিত জানা যায়নি। তবে সমসাময়িক কিছু রাজ্যাঙ্ক ও পরবর্তীকালের কিছু গ্রন্থ থেকে তাঁর বিবাহোত্তর জীবন নিয়ে কিছুটা জানা যায়।

প্রভাব 
অশোক সিংহাসনলাভ করার পর অসন্ধিমিত্রা তাঁর প্রধান মহিষীর মর্যাদা লাভ করেন এবং ২৪০ খ্রিস্টপূর্বাব্দে তাঁর মৃত্যু পর্যন্ত অশোকের প্রধান পত্নী রূপে মর্যাদা পান।তিনি তাঁর জীবদ্দশায় পাটলীপুত্রের প্রাসাদে গুরুত্বপূর্ণ ব্যক্তি ছিলেন। তিনি অন্য সম্রাজ্ঞী ও উপপত্নীদের তুলনায় প্রভাবশালী ছিলেন।
মহাবংশ নামক সিংহলীগ্রন্থে রয়েছে তিনি সম্রাট অশোকের মৃত্যুর চার বছর পূর্বে মৃত্যুবরণ করেন। এই সম্রাজ্ঞী সন্তানহীনা অবস্থায় মৃত্যুবরণ করেন। ত্রৈভূমিকথা নামক গ্রন্থে বর্ণিত হয়েছে যে অসন্ধিমিত্রা সম্রাট অশোককে বৌদ্ধধর্ম গ্রহণে উৎসাহিত করেছিলেন এবং ৮৪০০০ স্তূপ ও ৮৪০০০ বৌদ্ধবিহার নির্মাণেও অনুপ্রেরণা দিয়েছিলেন।

নাম 
সিংহলীগ্রন্থ মহাবংশে রয়েছে যে তাঁর অস্থিসন্ধিগুলো শুধু ভাঁজ করলে দৃশ্যমান হতো। তাই তাঁর নাম অসন্ধিমিত্রা। সম্ভবত এখানে তাঁর দৈহিক গঠনকে "অদৃশ্য" উপমা দিয়ে বোঝানোর চেষ্টা করা হয়েছে। আক্ষরিকভাবে "অসন্ধিমিত্রা" শব্দের অর্থ হতে পারে বিচ্ছিন্নের (অসন্ধি) বন্ধু (মিত্রা)।

কাহিনী 
অসন্ধিমিত্রা সম্পর্কে পালিগ্রন্থ দসবত্থুপ্পকরণ ও ত্রৈভূমিকথায় পৌরাণিক ভঙ্গির কাহিনী বর্ণিত হয়েছে।পূর্বজন্মে অসন্ধিমিত্রা একজন প্রত্যেকবুদ্ধকে (যে বুদ্ধ নিজেই নিজের শিক্ষক) একখণ্ড বস্ত্র দান করেছিলেন। এরপর পরজন্মে একদিন তিনি ইক্ষু ভক্ষণ করছিলেন। তখন সম্রাট অশোক তাঁর সঙ্গে এ নিয়ে কৌতুক করলেন এবং বললেন তুমি নিজের কর্মের দ্বারা লব্ধ বস্তু না ভক্ষণ করে অন্যের পরিশ্রমের ইক্ষু ভক্ষণ করছ। অসন্ধিমিত্রা বললেন, এটা আমার নিজেরই কর্মফল। অশোক বললেন, প্রমাণ দিতে হবে। তুমি যদি ৬০,০০০ বস্ত্র দান করতে পার তবেই বিশ্বাস করব। রাতে দেবদূত এসে তাঁকে জানিয়ে দিল যে পূর্বজন্মে তিনি একখণ্ড বস্ত্র দান করেছিলেন। এই ভালো কাজের বিনিময়ে ৬০,০০০ বস্ত্র অলৌকিকভাবে উৎপন্ন হয়ে যাবে।

তথ্যসূত্র 

খ্রিস্টপূর্ব ২৪০-এ মৃত্যু
মৌর্য সম্রাজ্ঞী
অশোক
রবীন্দ্র রূপসেনা

রবীন্দ্র রূপসেনা (Sinhala:රවීන්ද්‍ර රූපසේන) ছিলেন ১৯৫০ সালের সময়কার জনপ্রিয় শ্রীলঙ্কান চলচ্চিত্র অভিনেতা।

প্রাথমিক জীবন ও শিক্ষা
রূপসেনা নালান্দা কলেজ কলোম্বোতে পড়ালেখা করেন।

পারিবারিক জীবন
রূপসেনা লীনা দে সিলভা কে বিয়ে করেন, যিনি ছিলেন সিংহলি চিত্র নায়িকা।

তথ্যসূত্র

১৯২৯-এ জন্ম
১৯৭৮-এ মৃত্যু
সিংহলী অভিনেতা
শ্রীলঙ্কান চলচ্চিত্র অভিনেতা
শ্রীলঙ্কান বৌদ্ধ
নালন্দা কলেজের (কলম্বো) প্রাক্তন শিক্ষার্থী
জনসংখ্যার বৃদ্ধি হার অনুযায়ী রাষ্ট্রের তালিকা

এই নিবন্ধনটি জনসংখ্যার বৃদ্ধি হার অনুযায়ী রাষ্ট্রসমূহ এবং স্বশাসিত পরাধীন অঞ্চলসমূহের তিনটি তালিকাকে অন্তর্ভুক্ত করছে।

প্রণালী-বৃত্তান্ত
প্রথম তালিকাটি জাতিসংঘ পৃথিবী জনসংখ্যা সম্ভাবনা রিপোর্ট এর ২০০৬ সালের সংস্করণের ফলাফলের উপর ভিত্তি করে তৈরি করা। মাঝারি বৈকল্পিক ব্যবহার করে ২০০৫–২০১০ সময় পরিধির জন্য জনসংখ্যার বৃদ্ধি হারের পরিসংখ্যানগুলি পাওয়া।

দ্বিতীয় তালিকাটি সিআইএ ওয়ার্ল্ড ফ্যাক্টবুক-এর ২০১৩ সালের ফলাফলের উপর ভিত্তি করে তৈরি। পরাধীন অঞ্চলসমূহ এবং সম্পূর্ণভাবে স্বীকৃত নয় এমন অঞ্চলগুলোকে অন্তর্ভুক্ত করা হয়নি।

তৃতীয় তালিকাটি বিশ্ব ব্যাংক-এর ২০০৯ সালের ফলাফলের উপর ভিত্তি করে তৈরি। ডি ফ্যাক্টো জনসংখ্যার সংজ্ঞার উপর ভিত্তি করে জনসংখ্যাকে সংজ্ঞায়িত করা হয়েছে, যেখানে আইনসম্মত অধিবাসী বা নাগরিকত্বকে গুরুত্ব না দিয়ে সমগ্র অধিবাসীদেরকে ধর্তব্যের মধ্যে রাখা হয়েছে- শুধুমাত্র যাযাবর যাদের ঐ রাষ্ট্রে স্থায়ী কোনো আবাসস্থান নেই, তাদেরকে ধরা হয়নি, এরা জন্মসূত্রে যে রাষ্ট্রের, সেই রাষ্ট্রের জনগণ হিসাবে ধরা হয়।

রাষ্ট্রসমূহ

আরও দেখুন
 পৃথিবীর জনসংখ্যা

পাদটীকা

জনপরিসংখ্যান
জনসংখ্যার বৃদ্ধি
জনসংখ্যা অনুযায়ী রাষ্ট্রের তালিকা
রাষ্ট্রসমূহ, বৃদ্ধি হার
জনসংখ্যা সঙ্ক্রান্ত সমস্যা অনুযায়ী রাষ্ট্রের তালিকা
জনসংখ্যা অনুযায়ী দেশের তালিকা
দেবী (অশোকের পত্নী)

দেবী () মৌর্য্য সম্রাট অশোকের প্রথম পত্নী ছিলেন।

সংক্ষিপ্ত জীবনী
সিংহলী বৌদ্ধ গ্রন্থ মহাবংশ অনুসারে, দেবী বিদিশার একজন ব্যবসায়ীর কন্যা ছিলেন এবং উজ্জয়িনী নগরীতে শাসক থাকার সময় মৌর্য্য রাজকুমার অশোকের সঙ্গে তার বিবাহ সম্পন্ন হয়। ২৮৫ খ্রিস্টপূর্বাব্দে তাদের মহিন্দ নামক এক পুত্র ও ২৮২ খ্রিস্টপূর্বাব্দে সংঘমিত্রা নামক এক কন্যা সন্তানের জন্ম হয়। দেবী অশোককে বৌদ্ধ ধর্ম গ্রহণে ব্যর্থ হয়ে তার দুই সন্তানকে নিয়ে পাটলিপুত্র থেকে বিদিশা চলে যান। মহাবংশ গ্রন্থানুসারে, দেবী শাক্য গোষ্ঠীর অন্তর্ভুক্ত ছিলেন এবং তার পরিবার বিদিশায় চলে আসেন, কিন্তু এই ঘটনার সত্যতা সম্বন্ধে ঐতিহাসিকেরা সন্দিহান। শাক্য সম্প্রদায়ভুক্ত গৌতম বুদ্ধের সঙ্গে সিংহলে প্রথম বৌদ্ধ ধর্ম প্রচারক হিসেবে পরিচিত মহিন্দ ও সংঘমিত্রার যোগসূত্র দেখানোর জন্যই সিংহলী বৌদ্ধরা এই কাহিণীর জন্ম দিয়েছেন বলে ঐতিহাসিকদের মত।

জনপ্রিয় মাধ্যমে 
 ২০০১ খ্রিষ্টাব্দে নির্মিত "অশোক" নামক হিন্দি চলচ্চিত্রে হৃষিতা ভট্ট দেবীর চরিত্রে অভিনয় করেন।

তথ্যসূত্র 

অশোকের পত্নী
উজ্জয়িনীর ব্যক্তি
মৌর্য সম্রাজ্ঞী
মধ্যপ্রদেশের নারী
অশোকের সিংহচতুর্মুখ স্তম্ভশীর্ষ

অশোকের সিংহচতুর্মুখ স্তম্ভশীর্ষ একটি ভাস্কর্য্য যেখানে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। ১৯৫০ খ্রিস্টাব্দ থেকে এই ভাস্কর্য্যের রৈখিক প্রতিরূপ ভারতের জাতীয় প্রতীক হিসেবে ব্যবহৃত হয়ে থাকে। আনুমানিক ২৫০ খ্রিস্টপূর্বাব্দে মৌর্য্য সম্রাট অশোকের শাসনকালে সারনাথ নামক স্থানে একটি অশোক স্তম্ভের শীর্ষে এই ভাস্কর্য্যটি স্থাপন করা হয়। অশোক স্তম্ভটি স্বস্থানে রাখা হলেও স্তম্ভশীর্ষটিকে বর্তমানে সারনাথ সংগ্রহালয়ে স্থানান্তরিত করা হয়েছে। ২.১৫ উচ্চ এই স্তম্ভশীর্ষটি অন্যান্য স্থানে প্রাপ্ত অশোক স্তম্ভগুলির স্তম্ভশীর্ষ থেকে সম্পূর্ণ ভিন্ন, যার অধিকাংশে চারটির বদলে একটি সিংহের মূর্তি রয়েছে।

বৈশিষ্ট্য 

এই স্তম্ভশীর্ষ পালিশকরা একটি একক বেলেপাথর খোদাই করে নির্মাণ করা হয়েছে। অশোক স্তম্ভটি ও স্তম্ভশীর্ষটি দুইটি ভিন্ন পাথরের টুকরো দ্বারা নির্মিত। এই স্তম্ভশীর্ষে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। এই চারটি সিংহ যে ভিত্তিভূমির ওপর দণ্ডায়মান সেখানে একটি হাতি, একটি ঘোড়া, একটি ষাঁড় ও একটি সিংহের মূর্তি খোদিত রয়েছে, যাদের মধ্যে একটি করে ধর্মচক্র খোদিত রয়েছে। এই সম্পূর্ণ ব্যবস্থাটি একটি ঘণ্টাকৃতি পদ্মের ওপর স্থাপিত। সম্ভবত এই স্তম্ভশীর্ষের ওপর একটি ধর্মচক্র ছিল, যার কিছু টুকরো ঐ স্থানে পাওয়া গেছে। সারনাথের অশোক স্তম্ভ ও এই স্তম্ভশীর্ষের একটি ত্রয়োদশ শতাব্দীতে নির্মিত প্রতিরূপ থাইল্যান্ডের ওয়াট উমোং মন্দিরে রাখা আছে, যেখানে ধর্মচক্র বা অশোক চক্র স্তম্ভশীর্ষের ওপর রয়েছে।

আবিষ্কারের ইতিহাস 

১৯০৪ খ্রিস্টাব্দের শীতকালে ইংরেজ প্রকৌশলী ফ্রেডরিখ অস্কার ইমানুয়েল ওয়ের্টেল সারনাথ অঞ্চল খননের দায়িত্ব পান। তিনি প্রথমে মূল স্তূপের পশ্চিমে অশোকের আমলের এক স্থাপত্যের ওপর নির্মিত একটি গুপ্ত যুগের মন্দিরের অবশেষ খুঁজে পান। এর পশ্চিম দিকে তিনি অশোক স্তম্ভের নিচের ভাঙ্গা অংশটি আবিষ্কার করেন। অশোক স্তম্ভটির বাকি অংশ তিনটি ভাগে পড়ে থাকতে দেখা যায়। এরপর অশোক স্তম্ভটির শীর্ষ ভাস্কর্য্য খোঁজার চেষ্টা করা হয় এবং অদূরেই সেটিকে পাওয়া যায়। সাঁচী থেকে প্রাপ্ত অনুরূপ সিংহচতুর্মুখ স্তম্ভশীর্ষের চেয়ে সারনাথে আবিষ্কৃত ভাস্কর্য্যটি তুলনামূলক ভাবে যথেষ্ট ভালো অবস্থায় ছিল। শীঘ্রই উৎখননের স্থানে সারনাথ সংগ্রহালয় স্থাপন করে আবিষ্কৃত প্রত্নসামগ্রীর সংরক্ষণের ব্যবস্থা করা হয়।

ভারতের জাতীয় প্রতীক 
১৯৫০ সালের ২৬ জানুয়ারি ভারতের জাতীয় প্রতীক হিসেবে অশোকের সিংহচতুর্মুখ স্তম্ভশীর্ষের মুদ্রণরূপ গৃহীত হয়।  জাতীয় প্রতীকে গৃহীত রূপটিতে চতুর্থ সিংহটি দেখা যায় না, কারণ স্তম্বশীর্ষে এটি পিছনে অবস্থিত ও সামনে থেকে দৃষ্টিগোচরে আসে না। সিংহের পায়ের তলায় যে ভিত্তিভূমির কেন্দ্রে ধর্মচক্র, ডানদিকে ষাঁড় ও বাঁদিকে লম্ফমান ঘোড়া দেখা যায়। বাঁয়ে ও ডানে একদম ধারে ধর্মচক্রের দুটি ধার দেখা যায়। জাতীয় প্রতীকের একটি অবিচ্ছেদ্য অঙ্গ হল দেবনাগরী হরফে খোদিত সত্যমেব জয়তে () নীতিবাক্যটি, যা মূল স্তম্ভশীর্ষে দেখা যায় না।

তথ্যসূত্র 

ভারতের জাতীয় চিহ্ন
শিল্পকলায় সিংহ
অশোক স্তম্ভ
অশোকের স্মারক
ভারতীয় বৌদ্ধ ভাস্কর্য
ভারতীয় শিল্পকলা
ভারতের ভাস্কর্য
বৌদ্ধ প্রতীক
সিংহলীজ স্পোর্টস ক্লাব

সিংহলীজ স্পোর্টস ক্লাব শ্রীলঙ্কার ঘরোয়া প্রথম-শ্রেণীর ক্রিকেটে অংশগ্রহণকারী ক্লাব। শ্রীলঙ্কার ঘরোয়া ক্রিকেটে সর্বাধিক সফলতম ক্লাব হিসেবে এ ক্লাবের ব্যাপক পরিচিতি রয়েছে। ২৭ মার্চ, ১৮৯৯ তারিখে এ ক্লাবটি প্রতিষ্ঠিত হয়। ২০১৩ সাল পর্যন্ত রেকর্ডসংখ্যক ৩১বার প্রিমিয়ার ট্রফির শিরোপা লাভ করেছে এ ক্লাবটি।

অর্জনসমূহ 
 প্রিমিয়ার ট্রফি (৩১) –  ১৯৩৮-৩৯, ১৯৩৯-৪০, ১৯৪৩-৪৪, ১৯৪৪-৪৫, ১৯৪৬-৪৭, ১৯৪৭-৪৮, ১৯৪৮-৪৯, ১৯৪৯-৫০, ১৯৫১-৫২, ১৯৫৮-৫৯, ১৯৫৯-৬০, ১৯৬১-৬২, ১৯৬৬-৬৭, ১৯৬৮-৬৯, ১৯৭১-৭২, ১৯৭২-৭৩, ১৯৭৩-৭৪, ১৯৭৪-৭৫, ১৯৭৭-৭৮, ১৯৮৩-৮৪, ১৯৮৫-৮৬*, ১৯৮৬-৮৭, ১৯৮৮-৮৯*, ১৯৮৯-৯০, ১৯৯০-৯১, ১৯৯২-৯৩, ১৯৯৪-৯৫*, ১৯৯৭-৯৮, ২০০৫-০৬, ২০০৭-০৮, ২০১২-১৩
(যৌথভাবে শিরোপার ক্ষেত্রে * চিহ্ন দেখানো হয়েছে )

উল্লেখযোগ্য খেলোয়াড় 
টেস্ট ক্রিকেটে নিম্নবর্ণিত খেলোয়াড়গণ অংশগ্রহণ করেছেন:

 দিলীপ মেন্ডিস
 রয় ডায়াস
 অর্জুনা রানাতুঙ্গা
 সঞ্জীবা রানাতুঙ্গা
 দম্মিকা রানাতুঙ্গা
 অশান্ত ডিমেল
 মিত্র ওয়েতিমুনি
 সিদাথ ওয়েতিমুনি
 শৈল্য অহঙ্গামা
 গাই ডি অলউইস
 অশঙ্কা গুরুসিনহা
 প্রমোদ্যা বিক্রমাসিংহে
 মারভান আতাপাত্তু
 পিয়াল বিজেতুঙ্গে
 জয়ন্ত সিলভা
 সুরেশ পেরেরা
 নুয়ান জয়সা
 রুচিরা পেরেরা
 অভিষ্কা গুণবর্ধনে
 মাহেলা জয়াবর্ধনে
 থিলান সামারাবীরা
 দিলহারা ফার্নান্দো
 কৌশল লোকুয়ারাচ্চি
 ধাম্মিকা প্রসাদ
 থিলান থুশারা
 থারাঙ্গা পারানাভিতানা
 ডিমুথ করুনারত্নে
 কৌশল সিলভা
 সচিত্র সেনানায়েকে

বর্তমান সদস্য 
কৌশল সিলভা (উইঃ)
থিলান সামারাবীরা
ডিমুথ করুনারত্নে
থারাঙ্গা পারানাভিতানা
থিলিনা কাদম্বি (অঃ)
উপুল বান্দারা
চরিত জয়াম্পাথি
সচিত্র সেনানায়েকে
দাসুন শানাকা
দানুষ্কা গুণতিলকা
চাথুপামা গুণসিংহে
মাহেলা জয়াবর্ধনে
কৌশল লোকুয়ারাচ্চি
ধাম্মিকা প্রসাদ
সাঙ্কা রমেশ
কাসুন মাদুশাঙ্কা
জিৎ অলিস
অমিল প্রসাদ
বিশ্ব বিজেরত্নে

তথ্যসূত্র

গ্রন্থপঞ্জী 
 Wisden Cricketers Almanack (annual)

বহিঃসংযোগ 

 CricInfo re Sri Lankan cricket history

১৯৯৬ ক্রিকেট বিশ্বকাপের স্টেডিয়াম
কলম্বোভিত্তিক ক্রীড়া ক্লাব
শ্রীলঙ্কার প্রথম-শ্রেণীর ক্রিকেট দল
শ্রীলঙ্কাভিত্তিক ভদ্রলোকদের ক্লাব
১৮৯৯-এ প্রতিষ্ঠিত
১৮৯৯-এ সিলনে প্রতিষ্ঠিত
রাঘবেন্দ্র শেখর

রাঘবেন্দ্র শেখর পঞ্চকোট রাজ্য শাসনকারী শেখর রাজবংশের ত্রয়োদশ রাজা ছিলেন।

সংক্ষিপ্ত পরিচিতি 
রাঘবেন্দ্র শেখর পঞ্চকোট রাজ্য শাসনকারী শেখর রাজবংশের দ্বাদশ রাজা চতুর্ভুজ শেখরের পুত্র ছিলেন। তিনি ৪৯০ খ্রিস্টাব্দ হতে ৫০৩ খ্রিস্টাব্দ পর্য্যন্ত রাজ্য শাসন করেন। হরবৈদ্যনাথ শেখর ও অর্জুন শেখর নামক তাঁর দুই পুত্র ছিল।

তথ্যসূত্র 

 

শেখর রাজবংশ
হরবৈদ্যনাথ শেখর

হরবৈদ্যনাথ শেখর পঞ্চকোট রাজ্য শাসনকারী শেখর রাজবংশের চতুর্দশ রাজা ছিলেন।

সংক্ষিপ্ত পরিচিতি 
হরবৈদ্যনাথ শেখর পঞ্চকোট রাজ্য শাসনকারী শেখর রাজবংশের ত্রয়োদশ রাজা রাঘবেন্দ্র শেখরের পুত্র ছিলেন। তিনি ৫০৩ খ্রিস্টাব্দ হতে ৫২৪ খ্রিস্টাব্দ পর্য্যন্ত রাজ্য শাসন করেন। জয়ন্ত শেখর নামক তাঁর এক পুত্র ছিল।

তথ্যসূত্র 

 

শেখর রাজবংশ
নিম্ন অস্ট্রিয়া

নিম্ন অস্ট্রিয়া (, , , ) অস্ট্রিয়ার নয়টি রাজ্যের অন্যতম। এটি অস্ট্রিয়ার উত্তর-পূর্বে অবস্থিত। ১৯৮৬ সাল থেকে রাজ্যটির রাজধানী সাঙ্কট পোল্টন। এর আগে রাজ্যটির রাজধানী ছিল ভিয়েনা, যদিও ভিয়েনা ভৌগলিকভাবে নিম্ন অস্ট্রিয়ার ভৌগোলিক সীমানার অভ্যন্তরে অবস্থিত নয়। নিম্ন অস্ট্রিয়ার ভৌগোলিক আয়তন ১৯,১৮৬ বর্গ কিলোমিটার এবং জনসংখ্যা ১.৬১২ মিলিয়ন। আয়তনের দিক থেকে এটি অস্ট্রিয়ার সবচেয়ে বড় রাজ্য এবং জনসংখ্যার দিক থেকে ভিয়েনার পরেই এর অবস্থান।

ভূগোল
ঊর্ধ্ব অস্ট্রিয়ার পূর্বে, দানিউব নদীর তীরে নিম্ন অস্ট্রিয়া অবস্থিত। নদীটি পশ্চিম থেকে পূর্বে প্রবাহিত হয়েছে। নিম্ন অস্ট্রিয়ায় ৪১৪ কিলোমিটারব্যাপী চেক প্রজাতন্ত্র এবং স্লোভাকিয়ার সাথে আন্তর্জাতিক সীমানা রয়েছে। এছাড়া অস্ট্রিয়ার অভ্যন্তরে ঊর্ধ্ব অস্ট্রিয়া, স্টিরিয়া এবং বুর্গেনল্যান্ড রাজ্যগুলির সাথে নিম্ন অস্ট্রিয়ার সীমানা রয়েছে। ভৌগোলিকভাবে নিম অস্ট্রিয়া চারটি অঞ্চলে বিভক্ত, এগুলোকে বলে ফিরটেল:
 ভাইনফিরটেল
 ভাল্ডফিরটেল
 মোস্টফিরটেল
 ইন্ডুস্ট্রিফিরটেল
এই অঞ্চলগুলির নিজস্ব ধরনের ভূতাত্ত্বিক গঠন রয়েছে। মোস্টফিরটেল প্রধাণত লাইমস্টোন আল্পস পর্বতের পাদদেশে অবস্থিত, এখানে সমুদ্রপৃষ্ঠ থেকে ২০০০ মিটার উচ্চতাবিশিষ্ট পর্বত রয়েছে। ভাল্ডফিরটেলের অধিকাংশ স্থান গ্রানাইট ভূস্তর দ্বারা গঠিত। দক্ষিণে ভিয়েনা অববাহিকা থেকে ভাল্ডফিরটেলকে পৃথক করেছে দানিয়ুব নদী।

ইতিহাস
 
নিম্ন অস্ট্রিয়ার ইতিহাস অস্ট্রিয়ার ইতিহাসের অনুরূপ। নিম্ন অস্ট্রিয়াতে অনেক প্রাসাদ ও রাজবাড়ি রয়েছে। এখানে অবস্থিত ক্লসটারনয়বুর্গ আবে অস্ট্রিয়ার অন্যতম প্রাচীন মঠ। দ্বিতীয় বিশ্বযুদ্ধের আগে নিম্ন অস্ট্রিয়াতে অস্ট্রিয়ার সর্বোচ্চ সংখ্যক ইহুদী বসবাস করতো।

বহিঃসংযোগ

 Land Niederösterreich
 নিম্ন অস্ট্রিয়া বিষয়ক তথ্যাবলি
 Lower Austrian Genealogy
 PhotoGlobe - নিম্ন অস্ট্রিয়ার আলোকচিত্র

অস্ট্রিয়ার রাজ্য
২০১৫ নিউজিল্যান্ড ক্রিকেট দলের দক্ষিণ আফ্রিকা সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ১৪ থেকে ২৬ আগস্ট, ২০১৫ তারিখ পর্যন্ত দক্ষিণ আফ্রিকা সফর করে। সফরে দলটি তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিকে স্বাগতিক দক্ষিণ আফ্রিকা ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। এ সফরের জন্য জুন মাসে ব্রেন্ডন ম্যাককুলামকে নিউজিল্যান্ড দলের অধিনায়ক হিসেবে ঘোষণা করা হয়। কিন্তু জুলাইয়ে ম্যাককুলামকে এ সফরসহ জিম্বাবুয়ে সফর থেকে বিশ্রামে রাখা হয়। তার পরিবর্তে কেন উইলিয়ামসনকে অন্তর্ভুক্ত করা হয়।

দলীয় সদস্য

টি২০আই সিরিজ

১ম টি২০আই

২য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

পরিসংখ্যান

তথ্যসূত্র

বহিঃসংযোগ 
 Series home at ESPNCricinfo

২০১৫-এ নিউজিল্যান্ডীয় ক্রিকেট
২০১৫-এ দক্ষিণ আফ্রিকান ক্রিকেট
২০১৫-এ আন্তর্জাতিক ক্রিকেট প্রতিযোগিতা
নিউজিল্যান্ড ক্রিকেট দলের দক্ষিণ আফ্রিকা সফর
তিবল

তিবল () মৌর্য্য সম্রাট অশোকের পুত্র ছিলেন।

সংক্ষিপ্ত জীবনী 
একটি অশোক স্তম্ভে খোদিত শিলালিপিতে অশোকের পত্নী কারুবকীকে রাজকুমার তিবলের মাতা হিসেবে উল্লেখ করা হয়েছে। অশোকের কোন শিলালিপিতে অন্য সন্তানদের নাম উল্লেখ না থাকায় মনে করা হয় যে, তিবল সম্রাটের প্রিয় ছিলেন, কিন্তু সম্ভবতঃ অশোকের পূর্বে মৃত্যু হওয়ায় তিনি তার উত্তরাধিকারী হতে পারেননি। পিতার শাসনকালে তিনি তক্ষশিলার শাসনকর্তা হিসেবে দায়িত্ব পালন করেন।

তথ্যসূত্র 

মৌর্য রাজকুমার
মৌর্য রাজবংশ
ওখলঢুঙ্গা জেলা

ওখালডুঙ্গা জেলা(), দক্ষিণ এশিয়ার একটি স্থলবেষ্টিত দেশ, নেপালের পঁচাত্তরটি জেলার একটি। ওখালডুঙ্গা জেলা সাগরমাতা অঞ্চলের একটি অংশ। ১,০৭৪.৫ বর্গকিমি এলাকা জুড়ে বিস্তৃত, ওখালডুঙ্গা এটির জেলা সদর। এই জেলার আদমশুমারী অনুসারে ২০০১ ও ২০১১ সালে জনসংখ্যা ছিল যথাক্রমে ১,৫৬,৭০২ এবং ১,৪৭,৯৮৪  ওখাল্ডুঙ্গা কিরাটের নিকট ঐতিহ্যগতভাবে/প্রথাগতভাবে পরিচিত ওয়ালো কিরাট এলাকার অংশ ।এটি আদিবাসী জাতিগোষ্ঠী রাই এবং সুনুয়ারের জায়গা। এছাড়া অন্য আদিবাসী এবং পাহাড় জাতিও এই জেলায় বাস করে। ওখালডুঙ্গা নামটি এই জেলার অতি প্রাচীন একটি বিশাল 'হামান দিস্তার' 'হামান' অর্থাৎ নেপালীতে যাকে 'ওখাল' বলা হয় তার থেকে এসেছে।
নেপাল # ভূগোল |

ভূগোল ও জলবায়ু

গ্রাম উন্নয়ন কমিটিগুলি 

ওখালডুঙ্গা জেলায় নিম্নলিখিত গ্রাম উন্নয়ন কমিটিগুলি/ভিডিসি রয়েছে:

ওয়াকসা, বালাখু, বরনেশ্বর, বেতিনি, ভাদাউরে, ভুসিংগ, বিগুটার, বিলান্দু, চিয়ানাম, দিয়ালে, ফেদিগুঠ, ফুলবাড়ি, গামনাংটার, হরকপুর, জনতরখানি, কালিকাদেবী, কাতুঞ্জে, কেতুকে, খিজি চন্ডেশ্বরী, খিজিফালাটে, কুইভির, কুন্তাদেবী, মাধবপুর, মামখা, মানেভাঞ্জাং, মৈলি, মূলখারা, নরমেদেশ্বর, পালাপু, পাটলে, পোখারে, পোকলি, প্রাপচা, রাগানি, রাজাদীপ, রানীবন, রাতমাত, রায়াডলু, সেরনা, শ্রীচৌর, সিংদেবী, সিসনেরি, তালুউয়া, তারকেরাবারি, থাকলে, থোক্সেলা, ঠুলাছাপ, উবু, ভাদাউরে, ইয়াসাম

পৌরসভা 
সিদ্ধিচরণ পৌরসভা,

তথ্যসূত্র 

 

 
নেপালের জেলা
ঊর্ধ্ব অস্ট্রিয়া

ঊর্ধ্ব অস্ট্রিয়া (, , Austro-Bavarian: Obaöstarreich) অস্ট্রিয়ার নয়টি রাজ্যের অন্যতম। এর রাজধানী লিনৎস। ঊর্ধ্ব অস্ট্রিয়ার সাথে জার্মানি এবং চেক প্রজাতন্ত্রের আন্তর্জাতিক সীমানা রয়েছে। এছাড়া অস্ট্রিয়ার লোয়ার অস্ট্রিয়া, স্টিরিয়া এবং সলজবুর্গ রাজ্যগুলোড় সাথেও সীমানা রয়েছে। ঊর্ধ্ব অস্ট্রিয়ার ভৌগোলিক আয়তন, ১১,৯৮২ বর্গ কিলোমিটার এবং জনসংখ্যা ১.৪৩৭ মিলিয়ন। আয়তনের দিক থেকে এটি অস্ট্রিয়ার চতুর্থ বৃহত্তম এবং জনসংখ্যা দিক থেকে তৃতীয়।

ইতিহাস 
ঊর্ধ্ব অস্ট্রিয়া দীর্ধকাল পুণ্য রোমান সাম্রাজ্যের অন্যতম রাজ্য ডাচি অব স্টিরিয়ার অধীনে ছিল। ১৩শ শতক থেকেই ইন্স নদীর তীরে অবস্থিত অন্যতম বৃহৎ জনবসতি ছিল ঊর্ধ্ব অস্ট্রিয়ায়। তবে ‘ঊর্ধ্ব অস্ট্রিয়া’ নামটির প্রথম ব্যবহার ঘটে ১২৬৪ সালে।
১৪৯০ সালে পুণ্য রোমান সাম্রাজ্যের অধীনে থাকাকালে ঊর্ধ্ব অস্ট্রিয়া স্বায়ত্তশাসন লাভ করে। ১৫৫০ পর্যন্ত অঞ্চলটিতে প্রোটেসট্যান্টদের আধিক্য ছিল। ১৫৬৪ সালে লোয়ার অস্ট্রিয়া এবং বোহেমিয়ান অঞ্চলগুলোর সাথে ঊর্ধ্ব অস্ট্রিয়া পূণ্য রোমান সাম্রাজ্যের সম্রাট দ্বিতীয় ম্যাক্সিমিলানের শাসনে চলে যায়। ১৭শ শতকের প্রথমাংশে ঊর্ধ্ব অস্ট্রিয়া কয়েক বছর বাভারিয়ার অধীনে ছিল।

ন্যাপোলিয়নিক যুদ্ধে ঊর্ধ্ব অস্ট্রিয়া ফরাসি সেনাবাহিনীর দখলে চলে যায়। ১৯১৮ সালে অস্ট্রিয়া-হাঙ্গেরির পতন ঘটলে ঊর্ধ্ব অস্ট্রিয়ার নামকরণ হয় ওবেরুসটেরাইখ। অ্যাডলফ হিটলার-এর জন্ম ঊর্ধ্ব অস্ট্রিয়ার ব্রাউনআউ আম ইন শহরে। ১৯৪৫ সালে দ্বিতীয় বিশ্বযুদ্ধোত্তর সময়ে ঊর্ধ্ব অস্ট্রিয়ার একাংশ যুক্তরাষ্ট্রের এবং অপর অংশ সোভিয়েত পরাশক্তির অধীনে ছিল।

বর্তমানে ঊর্ধ্ব অস্ট্রিয়া, অস্ট্রিয়ার শীর্ষস্থানীয় অর্থনৈতিক অঞ্চল। দেশটির মোট রপ্তানি পণ্যের এক-চতুর্থাংশ ঊর্ধ্ব অস্ট্রিয়ায় উৎপাদিত হয়।

প্রশাসনিক অঞ্চল 

ঐতিহ্যগতভাবে ঊর্ধ্ব অস্ট্রিয়াতে চারটি অঞ্চল রয়েছে: হাউসরুকফিরটেল, ইনফিরটেল, মুলফিরটেল এবং ট্রাউনফিরটেল। প্রশাসনিকভাবে ঊর্ধ্ব অস্ট্রিয়ায় ১৫টি জেলা রয়েছে।

তথ্যসূত্র

বহিঃসংযোগ 

  সরকারি ওয়েবসাইট

অস্ট্রিয়ার রাজ্য
উন্মুক্ত চাঁদ

উন্মুক্ত চাঁদ (জন্ম: ২৬ মার্চ ১৯৯৩) একজন ভারতীয় ক্রিকেটার। তিনি একজন ডান-হাতি ব্যাটসম্যান হিসেবে সাধারণত উদ্বোধনী ব্যাটিং করে থাকেন। ভারতীয় ঘরোয়া ক্রিকেটে প্রতিযোগিতায় তিনি দিল্লির হয়ে খেলে থাকেন এবং মুম্বাই ইন্ডিয়ান্স এর হয়ে আইপিএলে প্রতিনিধিত্ব করেন। চাঁদের নেতৃত্বে ভারতীয় যুবারা ২০১২ সালের অনূর্ধ্ব-১৯ ক্রিকেট বিশ্বকাপ বিজয়ী হয়। যেখানে তিনি অস্ট্রেলিয়ার তোবনস্বিললেতে অনুষ্ঠিত ফাইনালে ১১১ রানের অপরাজিত একটি ইনিংস খেলেন।

সম্মান ও পুরস্কার 
 ক্যাস্ট্রল জুনিয়র ক্রিকেটার অব দ্যা ইয়ার - ২০১১
 সিয়েট ইন্ডিয়ান ইয়ংস্টার অব দ্যা ইয়ার - ২০১২

আরও দেখুন 
 সানা মীর

তথ্যসূত্র

বহিঃসংযোগ 
 Unmukt Chand Profile ESPNCricinfo
 Unmukt Chand's profile page on Wisden
 Unmukt Chand Profile and latest news at Sportskeeda
 Unmukt Chand Profile CricketArchive

১৯৯৩-এ জন্ম
জীবিত ব্যক্তি
ভারতীয় ক্রিকেটার
দিল্লির ক্রিকেটার
মুম্বই ইন্ডিয়ান্সের ক্রিকেটার
রাজস্থান রয়্যালসের ক্রিকেটার
উত্তরাঞ্চলের ক্রিকেটার
উত্তরাখণ্ডের ক্রিকেটার
দিল্লি থেকে আগত ক্রিকেটার
দিল্লি ক্যাপিটালসের ক্রিকেটার
প্রাইম ব্যাংক ক্রিকেট ক্লাবের ক্রিকেটার
উইকেট-রক্ষক
মেলবোর্ন রেনেগেডসের ক্রিকেটার